Nkoka wa swivuriso swa xitsonga eka ku titoloveta ririmi

Swivuriso swa Xitsonga i marito ya vutlhari bya ndhavuko lama humaka eka Vatsonga, lama hlanganisaka dyondzo, milawu ya mahanyelo ni mikhuva ya rixaka. Swivuriso swi na nkoka lowukulu eka vutshila bya ku vulavula naswona swi tirhisiwa ku hundzisa vutivi, ku letela mahanyelo lamanene ni ku tiyisa ku twisisana exikarhi ka vanhu. Hi ntolovelo, swivuriso swi tirhisiwa eka timhaka ta siku na siku, eka switori ni le ka tindzima ta vurhangeri leswaku ku humesiwa mianakanyo hi ndlela yo koma kambe leyi enteke.

Eka ku titoloveta ririmi, swivuriso swa Xitsonga swi pfuna swinene eka ku aka vuswikoti byo vulavula ni ku twisisa ririmi hi ku enta. Swi kombisa ku nona ka marito ni ndlela leyi ririmi ri tirhisiwaka ha yona eka swiyimo swo hambana. Dyondzo yi kombisa leswaku swivuriso swi tlhela swi pfuna ku kurisa vutivi bya ndhavuko eka vantshwa, swi tiyisa vuxaka exikarhi ka ririmi ni ndhavuko, naswona swi endla leswaku vutivi bya rixaka byi hundziseriwa eka switukulwana leswi landzelaka.

Hambileswi ku nga na mintlhontlho leyi humaka eka ku tlakuka ka tindzimi ta misava ni ku cinca ka nkarhi, swivuriso swa Xitsonga swa ha ri swa nkoka eka ku hlayisa ririmi ni ndhavuko. Ku swi tirhisa eka dyondzo ni le ka mahanyelo ya siku na siku swi pfuna ku tiyisa ririmi ra Xitsonga ni ku sirhelela ndzhaka ya Vatsonga.Xikombiso: ku tlula ka mhala ku letela n`wana wa le ndzeni, leswi vulaka leswaku n`wana u tekela swiendlo swa vatswari. 
 swikombo 

Category:Dyondzo